Κρεμώδης σούπα με κόκκινες φακές
Κρεμώδης σούπα με κόκκινες φακές, ιδανική σούπα για τις κρύες μέρες.
500 γρ. φακές κόκκινες, 300 γρ. μοσχάρι (ζητάμε από τον κρεοπώλη κομμάτι που κάνει για σούπα, π.χ. σπάλα, κότσι, ποντίκι), κομμένο σε 3 – 4 κομμάτια, 2,5 λίτρα νερό, 1 μέτριο κρεμμύδι, χοντροκομμένο, 1 κουτ. γλυκού ξερό θυμάρι, τριμμένο σε σκόνη, 1 δαφνόφυλλο, 1 καρότο, κατά προτίμηση βιολογικό, κομμένο σε λεπτές ροδέλες, 4 κουτ. σούπας ελαιόλαδο, αλάτι, πιπέρι φρεσκοτριμμένο, 6 φέτες ψωμί (μόνο η ψίχα), σε κύβους, 100 γρ. ελαιόλαδο, λίγο αλάτι, λίγο ξερό θυμάρι, τριμμένο
Για να φτιάξουμε κρεμώδης σούπα με κόκκινες φακές, αρχικά πλένουμε καλά τις φακές και τις αφήνουμε να στραγγίσουν σε ένα σουρωτήρι.Στη συνέχεια, βάζουμε σε μια κατσαρόλα το νερό και το μοσχάρι και τα βράζουμε για 30 λεπτά. Αφαιρούμε το μοσχάρι με μια τρυπητή κουτάλα και το αφήνουμε στην άκρη.Προσθέτουμε στην κατσαρόλα (με το ζωμό από το μοσχάρι) το ελαιόλαδο, το κρεμμύδι, το αλατοπίπερο, το καρότο, το δαφνόφυλλο, το θυμάρι και τις φακές.Χαμηλώνουμε τη φωτιά και μαγειρεύουμε ανακατεύοντας κατά διαστήματα. Οι κόκκινες φακές δεν θέλουν πολλή ώρα μαγείρεμα.Μόλις, λοιπόν, μαλακώσουν όλα τα υλικά καλά και οι φακές «σκάσουν» και αρχίσουν να χυλώνουν, αποσύρουμε την κατσαρόλα από τη φωτιά.Αδειάζουμε το περιεχόμενο στο μπλέντερ (χωρίς το δαφνόφυλλο) και το πολτοποιούμε.Σε ένα τηγάνι ζεσταίνουμε το ελαιόλαδο και τηγανίζουμε τους κύβους ψωμιού έως ότου ροδίσουν. Αφήνουμε τα κρουτόν να στραγγίξουν σε χαρτί κουζίνας.Σερβίρουμε, την κρεμώδη σούπα με κόκκινες φακές, σε μπολ και γαρνίρουμε με τα κρουτόν.Συνοδεύουμε με λίγο γιαούρτι, κατίκι, γαλοτύρι ή άλλο όξινο, κατσικίσιο τυρί και η σούπα μας έγινε κανονικό γεύμα. 
Καρότα,Μοσχάρι,Φακές